چاناق‌قالانین آیواجیک ائلچه‌سینه باغلی بهرام قالا کندینده یئر الان آسوس آنتیک شهرینده، تخمینا مین 800 ایللیک برنز قلم تاپیلدی.
آنتیک دؤورون ان اؤنم‌لی لیمان شهرلرین‌دن بیری اولان آسوس، روما دؤورو آنتیک تاتری، آگورا، نکروپول و سورلارییلا چوخ اؤنم‌لی مدنی ارث و زنگین‌لیک‌لری اؤزونده ساخلاییر.
چاناق‌قالا اون سککیز مارس اونیورسیته‌سی فن-ادبیات فاکولته‌سی آرکئولوژی بؤلومو و آسوس آنتیک شهری قازی نماینده هیاتی‌نین باشقانی پروفسور دکتر نورالدین آرسلان، 2017 دؤورو قازینتی‌لارینا شهرین باتی قاپی‌سی اطرافین‌داکی ساحه‌لر ایله کروان‌سارای اولا‌راق آدلان‌دیریلان یاپی‌داکی قازینتی‌لارلا داوام ائدیلدیگینی ایفاده ائتدی.
آرسلان، بو آنا قدر حیاتا گئچیریلن قازینتی‌لاردا اؤنم‌لی تاپقی‌لارا چاتدیق‌لارینی وورغولایا‌راق،
"بو ایلکی قازینتی‌لاردا، آرکئولوژیده 'ستیلوس' اولا‌راق آدلان‌دیریلان مین 800 ایللیک برنز بیر قلم تاپدیق. تاپدیغیمیز قلمین بیر طرفی ایتی دیگر طرفی بیر آز داها یاستی. بون‌لار او دؤوردکی بال مومو لؤوحلرین اوزرینه یازماق و حسابلاما‌لار ائتمک اوچون ایستیفاده ائدیلن ماده‌لر. بون‌لارا 'ستیلوس' دئییریک. قلمین آرخاسین‌داکی یاستی قیسیم ایله دوزلتمه ائتمک اوچون ایستیفاده ائدیلیر. یعنی ایندیکی واختدا ایستیفاده ائدیلن سیلگی یئرینه گئچیر" دئدی.
آرسلان، قلمین او دؤور بؤلگه‌ده یاشایان اوخور یازار کسیم و اؤیرنجیلر طرفین‌دن ایستیفاده ائدیلدیگینی ده ایفاده ائتدی.
